טונג'ל קורטיז

טונג'ל קורטיז (בטורקית: Tuncel Kurtiz, נפוץ גם הכתיב המשובש טונז'ל קורטיז; 1 בפברואר 1936 – 27 בספטמבר 2013) היה שחקן, מחזאי ובמאי קולנוע ותיאטרון טורקי. החל מ-1964, שיחק ביותר מ-70 סרטים, כולל הפקות בינלאומיות רבות.

ביוגרפיה
הוא נולד בעיר באצ'יק בטורקיה. אביו היה מושל מחוז (קיימקאם) ואמו הייתה מורה ממוצא בוסניאקי. עיסוקם של הוריו היה הסיבה שהמשפחה עברה למקומות רבים ברחבי המדינה. לאחר שסיים את לימודיו בבית הספר התיכון באיסטנבול, למד פילולוגיה אנגלית באוניברסיטת איסטנבול.

עד מהרה החל בקריירה כשחקן שמשחק בתיאטראות. מאז 1958 הופיע קורטיז על במות רבות באיסטנבול. הוא גם שיחק בתיאטרון העיר גוטנבורג, בתיאטרון המלכותי בסטוקהולם בשוודיה, בשאובינה ברלין, בתיאטרון העירוני של פרנקפורט, בתיאטרון העירוני של המבורג בגרמניה, ובתיאטרון המלכותי פיטר ברוק שייקספיר באנגליה. בסוף שנות השבעים ביים הצגות עבור פרויקט התיאטרון הגרמני-טורקי "אנסמבל טורקישס".

במהלך שנות לימודיו באוניברסיטה ומאוחר יותר בתקופת השירות הצבאי, הוא התיידד עם במאי הקולנוע הנודע ילמז גוני. הם יצרו מספר סרטים יחד. על סרטם "אומוט" משנת 1970 נאסר לעזוב את טורקיה, אך הוא הוצג בפסטיבל קאן על ידי עותק מוברח.

תפקידו הקולנועי הראשון היה בשנת 1964. מאז שיחק קורטיז גם בהפקות בינלאומיות רבות כמו סרטי טלוויזיה וסדרות טלוויזיה שוודית, גרמנית, הולנדית, איטלקית, צרפתית, בריטית, והודיות. בישראל השתתף בסרטים "גשר צר מאד" ו"חיוך הגדי", והיה אמור להשתתף בסרט נוסף של יעוד לבנון, שלא יצאה לפעול.

טונג'ל קורטיז מת בגיל 77 ב-27 בספטמבר 2013 בעקבות פגיעת ראש שנגרמה מנפילה בביתו באיסטנבול.

פרסים והוקרה
 "התסריט הטוב ביותר" בפסטיבל אנטליה בשנת 1981, על תסריטו Gül Hasan.
 "השחקן הטוב ביותר" בפסטיבל הסרטים הבינלאומי ה-36 בברלין, על תפקידו בסרט "חיוך הגדי".
 "שחקן המשנה הטוב ביותר" בפסטיבל אנטליה בשנת 1994, על תפקידו בסרט "ביר אשק אורונה".
 "השחקן הטוב ביותר" בטקס פרסי Sadri Alışık השביעי, על תפקידו בסרט "בסללה".
 "שחקן המשנה הטוב ביותר" בפסטיבל אנטליה 2007, על תפקידו בסרט "יסמין קיניסינדה".

קישורים חיצוניים

הערות שוליים

שחקני קולנוע וטלוויזיה טורקים
במאי קולנוע טורקים
מחזאים
במאי תיאטרון
מפיקי קולנוע
תסריטאי קולנוע
פילולוגים
סוציאליסטים
בוגרי אוניברסיטת איסטנבול
הרוגי תאונות
נפטרים מפגיעת ראש
טורקים שנולדו ב-1936
טורקים שנפטרו ב-2013